title: 2007/641/EB: 2007 m. spalio 1 d. Tarybos sprendimas dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo

text:
5.10.2007

               LT

               Europos Sąjungos oficialusis leidinys

               L 260/15

      TARYBOS SPRENDIMAS

   2007 m. spalio 1 d.
   dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo
   (2007/641/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytą 2000 m. birželio 23 d. Kotonu (1) ir peržiūrėtą 2005 m. birželio 25 d. (2) Liuksemburge, (toliau – AKR ir EB partnerystės susitarimas), ypač į jo 96 straipsnį,
   atsižvelgdama į Taryboje susirinkusių valstybių narių Vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą (3), ypač į jo 3 straipsnį,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1905/2006, nustatantį vystomojo bendradarbiavimo finansinę priemonę (4), (toliau – Vystomojo bendradarbiavimo priemonė), ypač į jos 37 straipsnį,
   atsižvelgdama į Komisijos pasiūlymą,
   kadangi:

               (1)

               Buvo pažeisti esminiai AKR ir EB partnerystės susitarimo 9 straipsnio veiksniai.

               (2)

               Buvo pažeistos Vystomojo bendradarbiavimo priemonės 3 straipsnyje pateikiamos vertybės.

               (3)

               2007 m. balandžio 18 d. pradėtos oficialios konsultacijos su AKR šalimis ir Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį, kurių metu Fidžio valdžios institucijos prisiėmė konkrečių įsipareigojimų ištaisyti Europos Sąjungos nurodytas problemas ir juos įgyvendinti.

               (4)

               Pagal kai kuriuos pirmiau minėtus įsipareigojimus buvo imtasi svarbių iniciatyvų, tačiau dar reikia įgyvendinti daug svarbių įsipareigojimų, susijusių su esminiais AKR ir EB partnerystės susitarime ir Vystomojo bendradarbiavimo priemonėje nustatytais veiksniais,

         NUSPRENDĖ:
   1 straipsnis
   Konsultacijos su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigiamos.
   2 straipsnis
   Pridedamame laiške pateikiamos priemonės patvirtinamos kaip tinkamos priemonės pagal AKR ir EB partnerystės susitarimo 96 straipsnio 2 dalies c punktą ir Vystomojo bendradarbiavimo priemonės 37 straipsnį.
   3 straipsnis
   Sprendimas įsigalioja jo priėmimo dieną.
   Jis netenka galios 2009 m. spalio 1 d. Jis turi būti reguliariai bent kartą per šešis mėnesius peržiūrimas.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2007 m. spalio 1 d.

            Tarybos vardu

            Pirmininkas

         M. LINO

      (1)  OL L 317, 2000 12 15, p. 3.

      (2)  OL L 287, 2005 10 28, p. 4.

      (3)  OL L 317, 2000 12 15, p. 376.

      (4)  OL L 378, 2006 12 27, p. 41.

      PRIEDAS

                  J. E. Ratu Josefa ILOILO

                  Fidžio Salų Respublikos Prezidentas

                  Suva

                  Fidžis

            Jūsų Ekscelencija,
      Europos Sąjunga Kotonu susitarimo 9 straipsnio ir Vystomojo bendradarbiavimo priemonės 3 straipsnio nuostatas laiko labai svarbiomis. AKR ir EB partnerystė grindžiama esminiais Kotonu susitarime nustatytais veiksniai, kurių esmė – pagarba žmogaus teisėms, demokratijos principams ir teisinei valstybei, ir kurie sudaro mūsų santykių pagrindą.
      2006 m. gruodžio 11 d. Europos Sąjungos Taryba pasmerkė Fidžyje įvykdytą karinį perversmą.
      Remdamasi Kotonu susitarimo 96 straipsniu ir atsižvelgdama į tai, kad 2006 m. gruodžio 5 d. įvykdytu kariniu perversmu buvo pažeisti esminiai šio Susitarimo 9 straipsnyje nustatyti veiksniai, ES pakvietė Fidžį pradėti konsultacijas siekiant, kaip numatyta Susitarime, nuodugniai išnagrinėti situaciją ir, jei reikia, imtis priemonių jai ištaisyti.
      Oficiali šių konsultacijų dalis prasidėjo Briuselyje 2007 m. balandžio 18 d. Fidžio laikinoji Vyriausybė pagal 2007 m. balandžio 18 d. pranešimą, kuriame išdėstytos 2006 m. gruodžio 5 d. įvykdyto karinio perversmo priežastys, supažindino su pokyčiais šalyje po karinio perversmo ir laikinosios Vyriausybės programa pereinamuoju laikotarpiu.
      ES atsižvelgė į 2007 m. balandžio 18 d. laikinosios Vyriausybės ES skirtą pranešimą.
      ES teigiamai vertina tai, jog laikinoji Vyriausybė patvirtino esminius įsipareigojimus, susijusius su žmogaus teisėmis ir pagrindinėmis laisvėmis, pagarba demokratiniams principams ir teisinei valstybei, kaip pažymima toliau, ir pasiūlė priemones jiems įgyvendinti. Fidžis taip pat sutiko glaudžiai bendradarbiauti vykdant įsipareigojimų įgyvendinimo stebėseną ir tikrinimą.
      Daugelis konsultacijomis prisiimtų įsipareigojimų bus įgyvendinami per ilgesnį laikotarpį, todėl jų įgyvendinimą reikia įdėmiai stebėti ir tikrinti. ES pažymi, kad, atsižvelgiant į tai, jog patikimi visuotiniai rinkimai buvo surengti dar neseniai – tik 2006 m. gegužės mėn., taip pat atsižvelgiant į ES rinkimų stebėjimo misijos išvadas ir rekomendacijas, visų pirma ES vyriausiojo stebėtojo Europos Parlamento nario Istvan Szent-Ivanyi galutinę ataskaitą, ES laikosi nuomonės, jog nauji patikimi rinkimai gali būti surengti iki sutarto termino 2009 m. vasario 28 d.
      ES pabrėžia, kad svarbu kuo greičiau ir visiškai laikytis sutartų priede pateikiamų įsipareigojimų.
      ES pažymi, kad, remdamasi sutartais įsipareigojimais, laikinoji Vyriausybė 2007 m. gegužės 31 d. panaikino nepaprastosios padėties potvarkius ir 2007 m. birželio 19 d. priėmė Ramiojo vandenyno salų forumo nepriklausomų rinkimų ekspertų išvadas ir rekomendacijas.
      ES susirūpinusi dėl laikinosios Vyriausybės dabartinės pažangos, susijusios su procesu ir jos prisiimtų įsipareigojimų esmės, trūkumo. Laikonoji Vyriausybė įsipareigojo organizuoti reguliarius dialogus ir teikti išsamią informaciją ES dėl visų klausimų, susijusių su kitais jos įsipareigojimais. Dėl esminių klausimų – ES ypač pažymi, kad laikinoji Vyriausybė turi vykdyti įsipareigojimą, susijusį su tribunolu, pagal 2007 m. liepos 15 d. Konstitucijos 138 straipsnio 3 dalį ir tikisi kaip įmanoma greičiau sprendimo šiuo klausimu.
      Atsižvelgdama į partnerystės dvasią, kuria grindžiamas Kotonu susitarimas, ir teigiamus konsultacijų rezultatus, ES pareiškė esanti pasiruošusi paremti Fidžio įsipareigojimų įgyvendinimą. ES laukia tolimesnių reguliarių dialogų susitikimų pagal laikinosios Vyriausybės prisiimtą įsipareigojimą.
      ES priėmė šias tinkamas priemones pagal peržiūrėto Kotonu susitarimo 96 straipsnio 2 dalies c punktą ir Vystomojo bendradarbiavimo priemonės 37 straipsnį:

                  —

                  gali būti tęsiama humanitarinė pagalba ir tiesioginė parama pilietinei visuomenei,

                  —

                  gali būti tęsiama jau vykdoma ir (arba) rengiama bendradarbiavimo veikla, visų pirma pagal 8-ąjį ir 9-ąjį EPF,

                  —

                  gali būti vykdoma 9-ojo EPF laikotarpio pabaigos peržiūra,

                  —

                  gali būti vykdoma bendradarbiavimo veikla, kuri padėtų grįžti prie demokratijos ir pagerinti valdymą, išskyrus labai išskirtines aplinkybes,

                  —

                  gali būti tęsiamas cukraus reformos 2006 m. lydimųjų priemonių įgyvendinimas. 2007 m. birželio 19 d. Fidžis techniniu lygmeniu pasirašė finansavimo susitarimą. Pažymėtina, kad finansavimo susitarime numatyta sustabdymo sąlyga,

                  —

                  2007 m. birželio 19 d. laikinoji Vyriausybė priėmė 2007 m. birželio 7 d. Ramiojo vandenyno salų forumo nepriklausomų rinkimų ekspertų ataskaitą – tai atitinka 2007 m. balandžio 18 d. laikinosios Vyriausybės ir ES susitarimo įsipareigojimą Nr. 1. Todėl gali būti tęsiamas daugiametės cukraus reformos 2008–2010 m. lydimųjų priemonių orientacinės programos rengimas, siekiant jos pasirašymo,

                  —

                  Šalies strategijos dokumento ir 10-ojo EPF Nacionalinės orientacinės programos, apimančios orientacinį finansinį paketą, užbaigimas, pasirašymas techniniu lygmeniu ir įgyvendinimas, bei galimas skatinamosios dalies, sudarančios 25 % finansinio paketo sumos, skyrimas priklausys nuo prisiimtų įsipareigojimų žmogaus teisių ir teisinės valstybės srityje laikymosi: visų pirma laikinoji Vyriausybė turi laikytis Konstitucijos; turi būti visiškai gerbiama teismų nepriklausomybė ir nepaprastosios padėties potvarkiai, vėl pradėti taikyti 2007 m. rugsėjo 6 d., turi būti panaikinti kaip įmanoma greičiau; kaltinimai žmogaus teisių pažeidimu turi būti tiriami arba nagrinėjami Fidžio Salų Respublikos įstatymais nustatytose instancijose laikantis įstatymais nustatytų procedūrų; laikinoji Vyriausybė turi dėti visas pastangas, kad būtų užkirstas kelias saugumo agentūrų įbauginimo tikslu daromiems pareiškimams,

                  —

                  2007 m. asignavimas cukraus sektoriui lygus nuliui,

                  —

                  2008 m. asignavimas cukraus sektoriui bus paskirtas tik gavus įrodymų, kad pasirengimas rinkimams vyksta patikimai, laiku ir remiantis sutartais įsipareigojimais, visų pirma dėl gyventojų surašymo, rinkimų apygardų ribų nustatymo ir rinkimų reformos, laikantis Konstitucijos, taip pat kad bus imamasi priemonių rinkimų biuro veikimui užtikrinti, įskaitant rinkimų stebėtojo paskyrimą iki 2007 m. rugsėjo 30 d., laikantis Konstitucijos,

                  —

                  asignavimo cukraus sektoriui 2009 m. skyrimas priklausys nuo teisėtos Vyriausybės buvimo ir veikimo,

                  —

                  asignavimo cukraus sektoriui 2010 m. skyrimas priklausys nuo pažangos panaudojant 2009 m. cukraus sektoriui skirtą asignavimą, taip pat nuo demokratijos proceso tęstinumo,

                  —

                  gali būti svarstoma skirti papildomą paramą, nei nurodytą šiame laiške, pagrindinių įsipareigojimų įgyvendinimui, visų pirma remiant pasirengimą rinkimams ir (arba) jų organizavimą,

                  —

                  šios priemonės nedaro poveikio Fidžio dalyvavimui regioniniame bendradarbiavime,

                  —

                  jei bus laiku įgyvendinti prisiimti įsipareigojimai, gali būti tęsiamas bendradarbiavimas su Europos investicijų banku ir Įmonių plėtojimo centru.

            Įsipareigojimų vykdymas bus kontroliuojamas vadovaujantis priede nurodytais stebėsenos įsipareigojimais, tuo tikslu palaikant reguliarų dialogą, bendradarbiavimą su misijomis ir ataskaitų rengimą.
      Be to, ES tikisi visiško Fidžio bendradarbiavimo su Ramiojo vandenyno salų forumu, įgyvendinant Pripažintų ekspertų grupės rekomendacijas, patvirtintas Užsienio reikalų ministrų forume 2007 m. kovo 16 d. susitikime Vanuatu.
      Europos Sąjunga ir toliau atidžiai stebės padėtį Fidžyje. Remiantis Kotonu susitarimo 8 straipsniu, su Fidžiu bus palaikomas tvirtesnis politinis dialogas, siekiant užtikrinti pagarbą žmogaus teisėms, demokratijos atkūrimą ir pagarbą teisinės valstybės principams iki tol, kol abi šalys nuspręs, kad tvirtesniu politiniu dialogu buvo pasiektas jo tikslas.
      Jei laikinoji Vyriausybė sulėtintų arba nutrauktų įsipareigojimų įgyvendinimą, arba šis procesas pasuktų atgal, ES pasilieka teisę koreguoti tinkamas priemones.
      ES pabrėžia, kad Fidžio privilegijos bendradarbiaujant su ES priklauso nuo pagarbos pagrindiniams Kotonu susitarime nustatytiems veiksniams ir Vystomojo bendradarbiavimo priemonėje numatytoms vertybėms. Kad ES būtų įtikinta, jog laikinoji Vyriausybė yra visiškai pasiruošusi laikytis duotų įsipareigojimų, būtina sparti ir esminė pažanga įgyvendinant prisiimtus įsipareigojimus.
      Pagarbiai,
      Priimta Briuselyje

            Komisijos vardu

            Tarybos vardu

         Priedo priedas
         SU FIDŽIO SALŲ RESPUBLIKA SUTARTI ĮSIPAREIGOJIMAI
         A.   Pagarba demokratijos principams
         Įsipareigojimas Nr. 1
         Laisvi ir sąžiningi parlamento rinkimai turi įvykti per 24 mėnesius nuo 2007 m. kovo 1 d., atsižvelgiant į Ramiojo vandenyno salų forumo sekretoriato paskirtų nepriklausomų vertintojų vertinimo išvadas. Pasirengimas rinkimams ir jų vykdymas turi būti bendrai stebimas, pritaikomas ir, prireikus, peržiūrimas, remiantis bendrai sutartais orientaciniais tikslais. Tam būtina:

                     —

                     kad iki 2007 m. birželio 30 d. laikinoji Vyriausybė priimtų tvarkaraštį, kuriame nustatytų įvairių veiksmų, kurių reikia imtis rengiantis naujiems parlamento rinkimams, užbaigimo datas,

                     —

                     kad tvarkaraštyje būtų numatytos gyventojų surašymo, rinkimų apygardų ribų nustatymo ir rinkimų reformos datos,

                     —

                     kad rinkimų apygardų ribos būtų nustatytos ir rinkimų reforma vykdoma laikantis Konstitucijos,

                     —

                     laikantis Konstitucijos imtis priemonių rinkimų biuro funkcionavimui užtikrinti, įskaitant rinkimų stebėtojo paskyrimą iki 2007 m. rugsėjo 30 d.,

                     —

                     kad viceprezidentas būtų paskirtas laikantis Konstitucijos.

               Įsipareigojimas Nr. 2
         Laikinoji Vyriausybė, priimdama svarbias teisėkūros, fiskalinės ar kitų politikos sričių iniciatyvas ir pakeitimus, turi atsižvelgti į konsultacijų su pilietine visuomene ir kitomis susijusiomis šalimis rezultatus.
         B.   Teisinė valstybė
         Įsipareigojimas Nr. 1
         Laikinoji Vyriausybė įsipareigoja dėti visas pastangas, kad būtų užkirstas kelias saugumo agentūrų įbauginimo tikslu daromiems pareiškimams.
         Įsipareigojimas Nr. 2
         Laikinoji Vyriausybė įsipareigoja laikytis 1997 m. Konstitucijos ir užtikrinti įprastą ir nepriklausomą konstitucinių institucijų, tokių kaip Fidžio žmogaus teisių komisijos, Viešosios tarnybos komisijos, Konstitucinių tarnybų komisijos, funkcionavimą. Turi būti garantuota esminė Didžiosios vadovų tarybos nepriklausomybė ir užtikrintas jos funkcionavimas.
         Įsipareigojimas Nr. 3
         Turi būti gerbiama visiška teismų nepriklausomybė, teismams leidžiama laisvai dirbti, o jų sprendimus turi gerbti visos susijusios šalys, visų pirma:

                     —

                     laikinoji Vyriausybė turi iki 2007 m. liepos 15 d. paskirti tribunolą, remdamasi Konstitucijos 138 skyriaus 3 dalimi,

                     —

                     nuo šiol teisėjai turi būti skiriami ir (arba) atleidžiami griežtai laikantis Konstitucijos nuostatų ir procedūrinių taisyklių,

                     —

                     karinės institucijos, policija ir laikinoji Vyriausybė negali jokia forma kištis į teisminį procesą ir privalo išlaikyti visišką pagarbą teisininko profesijai.

               Įsipareigojimas Nr. 4
         Visos baudžiamosios su korupcija susijusios bylos turi būti nagrinėjamos tinkamais teisminiais kanalais ir bet kokie kiti organai, kurie gali būti įsteigti įtariamiems korupcijos atvejams tirti, turi veikti nepažeisdami Konstitucijos nuostatų.
         C.   Žmogaus teisės ir pagrindinės laisvės
         Įsipareigojimas Nr. 1
         Laikinoji Vyriausybė įsipareigoja imtis visų reikiamų priemonių, kad bet kokie kaltinimai žmogaus teisių pažeidimu būtų tiriami arba nagrinėjami Fidžio Salų Respublikos įstatymais nustatytose instancijose laikantis įstatymais nustatytų procedūrų.
         Įsipareigojimas Nr. 2
         Laikinoji Vyriausybė ketina 2007 m. gegužės mėn. panaikinti nepaprastosios padėties potvarkius, jei nekils grėsmės nacionaliniam saugumui, viešajai tvarkai ir žmonių saugumui.
         Įsipareigojimas Nr. 3
         Laikinoji Vyriausybė įsipareigoja užtikrinti, kad Fidžio žmogaus teisių komisija galėtų veikti visiškai nepriklausomai ir laikydamasi Konstitucijos.
         Įsipareigojimas Nr. 4
         Užtikrinti pagarbą žodžio ir žiniasklaidos laisvei visomis formomis, kaip numatyta Konstitucijoje.
         D.   Įsipareigojimų vykdymo kontrolė
         Įsipareigojimas Nr. 1
         Laikinoji Vyriausybė įsipareigoja palaikyti reguliarų dialogą, siekiant sudaryti sąlygas tikrinti daromą pažangą, ir teikti ES ir EB institucijoms bei jų atstovams galimybę gauti informaciją visais klausimais, susijusiais su žmogaus teisėmis, taikiu demokratijos atkūrimu ir teisine valstybe.
         Įsipareigojimas Nr. 2
         Laikinoji Vyriausybė įsipareigoja visiškai bendradarbiauti su galimomis ES ir EB misijomis daromai pažangai stebėti ir ją įvertinti.
         Įsipareigojimas Nr. 3
         Laikinoji Vyriausybė įsipareigoja kas tris mėnesius, pradedant 2007 m. birželio 30 d., siųsti ataskaitas apie pažangą, daromą įgyvendinant pagrindinius Kotonu susitarimo veiksnius ir įsipareigojimus.
         Pažymėtina, kad tam tikri klausimai gali būti veiksmingai išspręsti tik laikantis pragmatiško požiūrio, atsižvelgiant į šių dienų realijas ir orientuojantis į ateitį.


title: 2017 m. spalio 12 d. Tarybos sprendimas, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banco de Portugal išorės auditoriaus

text:
18.10.2017

               LT

               Europos Sąjungos oficialusis leidinys

               C 350/2

         TARYBOS SPRENDIMAS
   2017 m. spalio 12 d.
   kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banco de Portugal išorės auditoriaus
   (2017/C 350/03)
   EUROPOS SĄJUNGOS TARYBA,
   atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 4 dėl Europos centrinių bankų sistemos ir Europos Centrinio Banko statuto, ypač į jo 27 straipsnio 1 dalį,
   atsižvelgdama į 2017 m. rugpjūčio 24 d. Europos Centrinio Banko rekomendaciją, skirtą Europos Sąjungos Tarybai, dėl Banco de Portugal išorės auditoriaus (ECB/2017/24) (1),
   kadangi:

               (1)

               Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;

               (2)

               dabartinio Banco de Portugal išorės auditoriaus, PricewaterhouseCoopers & Associados — Sociedade de Revisores Oficiais de Contas, Lda, įgaliojimai baigėsi po 2016 finansinių metų audito. Todėl būtina paskirti Banco de Portugal išorės auditorių nuo 2017 finansinių metų;

               (3)

                  Banco de Portugal išorės auditoriumi 2017–2021 finansiniams metams pasirinko Deloitte & Associados — Sociedade de Revisores Oficiais de Contas S.A;

               (4)

               ECB valdančioji taryba rekomendavo, kad Deloitte & Associados — Sociedade de Revisores Oficiais de Contas S.A. būtų paskirta Banco de Portugal išorės auditoriumi 2017–2021 finansiniams metams;

               (5)

               atsižvelgiant į ECB valdančiosios tarybos rekomendaciją, reikėtų atitinkamai iš dalies pakeisti Tarybos sprendimą 1999/70/EB (2),

         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnio 10 dalis pakeičiama taip:

      „10.   Deloitte & Associados — Sociedade de Revisores Oficiais de Contas S.A. patvirtinama Banco de Portugal išorės auditoriumi 2017–2021 finansiniams metams.“

   2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas ECB.

      Priimta Liuksemburge 2017 m. spalio 12 d.

            Tarybos vardu

            Pirmininkas

         U. REINSALU

      (1)  OL C 292, 2017 9 2, p. 1.

      (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).


title: 2004 m. kovo 31 d. Europos Parlamento ir Tarybos sprendimas Nr. 626/2004/EB, iš dalies keičiantis sprendimą Nr. 508/2000/EB, nustatantį programą Kultūra 2000tekstas svarbus EEE.

text:
Svarbus teisinis pranešimas

|

32004D0626

Oficialusis leidinys L 099 , 03/04/2004 p. 0003 - 0003

		Europos Parlamento ir Tarybos sprendimas Nr. 626/2004/EB2004 m. kovo 31 d.iš dalies keičiantis sprendimą Nr. 508/2000/EB, nustatantį programą "Kultūra 2000"(tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 151 straipsnį,atsižvelgdami į Komisijos pasiūlymą,atsižvelgdami į Regionų komiteto nuomonę [1],laikydamiesi Sutarties 251 straipsnyje nustatytos tvarkos [2],kadangi:(1) 2000 m. vasario 14 d. Europos Parlamento ir Tarybos sprendimas Nr. 508/2000/EB, nustatantis programą "Kultūra 2000" [3], įsteigė vieną finansavimo ir programavimo priemonę kultūriniam bendradarbiavimui laikotarpiui nuo 2000 m. sausio 1 d. iki 2004 m. gruodžio 31 d.(2) Yra svarbu užtikrinti Bendrijos veiksmų kultūros srityje tęstinumą, įgyvendinant Bendrijos įsipareigojimus pagal Sutarties 151 straipsnį.(3) Todėl programa "Kultūra 2000" turėtų būti pratęsta 2 metais iki 2006 m. gruodžio 31 d.(4) Finansinės perspektyvos peržiūrėjimas plėtros kontekste numato padidinti 3 pozicijos ribas, kurių turi laikytis įstatymų leidybos institucija, pratęsdama dabartines programas.(5) Labai svarbu, kad Komisija pateiktų pilną ir išsamią įvertinimo ataskaitą apie programą "Kultūra 2000" iki 2005 m. gruodžio 31 d., tokiu būdu įgalindama Europos Parlamentą ir Tarybą apsvarstyti pasiūlymą dėl naujos Bendrijos veiksmų kultūros srityje pamatinės programos, kuri paskelbta 2004 metams ir kurios įsigaliojimas planuojamas 2007 metais,NUSPRENDĖ:1 straipsnisSprendimas Nr. 508/2000/EB iš dalies pakeičiamas taip:1. 1 straipsnio 1 dalyje nurodyta 2004 m. gruodžio 31 d. keičiama 2006 m. gruodžio 31 d.2. 3 straipsnio 1 dalyje nurodyta 167 mln. eurų suma keičiama 236,5 mln. eurų suma.2 straipsnisŠis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.Jis taikomas nuo 2005 m. sausio 1 d.Priimta Strasbūre, 2004 m. kovo 31 d.Europos Parlamento varduPirmininkasP. CoxTarybos varduPirmininkasD. Roche[1] OL C 23, 2004 1 27, p. 20.[2] 2003 m. gruodžio 16 d. Europos Parlamento nuomonė (dar nepaskelbta Oficialiajame leidinyje) ir 2004 m. kovo 8 d. Tarybos sprendimas.[3] OL L 63, 2000 3 10, p. 1.--------------------------------------------------


title: Komisijos paskyrimas 2010 m. vasario 9 d. Europos Parlamento sprendimas, kuriuo duodamas patvirtinimas paskirti Komisiją

text:
16.12.2010

               LT

               Europos Sąjungos oficialusis leidinys

               CE 341/79

         2010 m. vasario 9 d., antradienisKomisijos paskyrimas
   P7_TA(2010)0010
   2010 m. vasario 9 d. Europos Parlamento sprendimas, kuriuo duodamas patvirtinimas paskirti Komisiją
   2010/C 341 E/17

      Europos Parlamentas,
   atsižvelgdamas į ES sutarties 17 straipsnio 7 dalį ir į Euratomo sutarties 106a straipsnį,
   atsižvelgdamas į 2009 m. liepos 9 d. Valstybių ar Vyriausybių vadovų sudėties Tarybos sprendimą 2009/532/EB (1), pagal kurį siūloma José Manuel Durão Barroso skirti Komisijos Pirmininku,
   atsižvelgdamas į „Politikos gaires kitos kadencijos Komisijai“, kurias 2009 m. rugsėjo 3 d. pateikė išrinktasis Komisijos pirmininkas,
   atsižvelgdamas į savo 2009 m. rugsėjo 16 d. sprendimą (2), pagal kurį José Manuel Durão Barroso išrinktas Komisijos pirmininku,
   atsižvelgdamas į 2009 m. gruodžio 4 d. Europos Vadovų Tarybos sprendimą 2009/950/ES, priimtą gavus Komisijos pirmininko sutikimą, dėl Sąjungos vyriausiojo įgaliotinio užsienio reikalams ir saugumo politikai paskyrimo (3),
   atsižvelgdamas į 2010 m. sausio 22 d. Tarybos sprendimą 2010/41/ES, Euratomas, priimtą bendru susitarimu su išrinktuoju Komisijos pirmininku, dėl kitų asmenų, kuriuos ji siūlo skirti Komisijos nariais, sąrašo patvirtinimo (4),
   atsižvelgdamas į paskirtųjų Komisijos narių klausymus atsakinguosiuose Parlamento komitetuose, surengtus 2010 m. sausio 11 d. – vasario 3 d., taip pat į kandidatų vertinimus, kuriuos šie komitetai pateikė pasibaigus klausymams,
   atsižvelgdamas į vertinimus, atliktus 2010 m. sausio 21 d. ir vasario 4 d. Pirmininkų sueigos posėdžiuose,
   atsižvelgdamas į 2010 m. vasario 9 d. išrinktojo Komisijos pirmininko pareiškimą plenariniame posėdyje,
   atsižvelgdamas į Darbo tvarkos taisyklių 106 straipsnį ir XVII priedą,

               1.

               duoda patvirtinimą, kad būtų paskirti Komisijos pirmininkas, pirmininko pavaduotoja išorės santykiams (Sąjungos vyriausioji įgaliotinė užsienio reikalams ir saugumo politikai) ir kiti Komisijos nariai kolektyviai, kurių kadencijos pabaiga 2014 m. spalio 31 d.;

               2.

               paveda Pirmininkui perduoti šį sprendimą Europos Vadovų Tarybai ir Ministrų tarybai.

      (1)  OL L 179, 2009 7 10, p. 61.

      (2)  Tos dienos protokolas, P7_PV(2009)09-16,7.1 punktas.

      (3)  OL L 328, 2009 12 15, p. 69.

      (4)  OL L 20, 2010 1 26, p. 5.


title: 2016 m. gruodžio 12 d. Tarybos sprendimas (ES) 2016/2342 dėl Europos Sąjungos bei jos valstybių narių ir Vietnamo Socialistinės Respublikos pagrindų susitarimo dėl visapusės partnerystės ir bendradarbiavimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu

text:
21.12.2016

               LT

               Europos Sąjungos oficialusis leidinys

               L 348/1

         TARYBOS SPRENDIMAS (ES) 2016/2342
   2016 m. gruodžio 12 d.
   dėl Europos Sąjungos bei jos valstybių narių ir Vietnamo Socialistinės Respublikos pagrindų susitarimo dėl visapusės partnerystės ir bendradarbiavimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 6 dalies a punktu,
   atsižvelgdama į Aktą dėl Kroatijos Respublikos stojimo, ypač į jo 6 straipsnio 2 dalį,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               vadovaujantis Tarybos sprendimu Nr. 717/2014/ES (2), Europos Sąjungos bei jos valstybių narių ir Vietnamo Socialistinės Respublikos pagrindų susitarimo dėl visapusės partnerystės ir bendradarbiavimo protokolas, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas) pasirašytas su sąlyga, kad jis bus sudarytas vėliau;

               (2)

               Protokolas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir jos valstybių narių vardu patvirtinamas Europos Sąjungos bei jos valstybių narių ir Vietnamo Socialistinės Respublikos pagrindų susitarimo dėl visapusės partnerystės ir bendradarbiavimo protokolas, kuriuo atsižvelgiama į Kroatijos Respublikos įstojimą į Europos Sąjungą.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Europos Sąjungos ir jos valstybių narių vardu deponuoti Protokolo 4 straipsnio 1 dalyje nurodytus patvirtinimo dokumentus.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gruodžio 12 d.

            Tarybos vardu

            Pirmininkė

         F. MOGHERINI

      (1)  2015 m. gruodžio 17 d. pritarimas (dar nepaskelbtas Oficialiajame leidinyje).

      (2)  2014 m. spalio 8 d. Tarybos sprendimas Nr. 717/2014/ES dėl Europos Sąjungos bei jos valstybių narių ir Vietnamo Socialistinės Respublikos pagrindų susitarimo dėl visapusės partnerystės ir bendradarbiavimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu (OL L 300, 2014 10 18, p. 1).


title: 2012/731/ES: 2012 m. lapkričio 21 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2012/003 DK/Vestas“ )

text:
28.11.2012

               LT

               Europos Sąjungos oficialusis leidinys

               L 328/19

         EUROPOS PARLAMENTO IR TARYBOS SPRENDIMAS
   2012 m. lapkričio 21 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2012/003 DK/Vestas“)
   (2012/731/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               2006 m. gegužės 17 d. Tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 000 000 EUR ribos;

               (3)

               2012 m. gegužės 14 d. Danija pateikė paraišką mobilizuoti EGF lėšas dėl darbuotojų atleidimo iš įmonės Vestas Group ir ją papildė iki 2012 m. liepos 10 d. pateikdama papildomos informacijos. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 7 488 000 EUR sumą;

               (4)

               todėl EGF lėšos turėtų būti mobilizuotos finansinei paramai pagal Danijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2012 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 7 488 000 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2012 m. lapkričio 21 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         A. D. MAVROYIANNIS

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2013/669/ES: 2013 m. lapkričio 15 d. Tarybos sprendimas, kuriuo skiriamas Europos ekonomikos ir socialinių reikalų komiteto Danijai atstovaujantis narys

text:
21.11.2013

               LT

               Europos Sąjungos oficialusis leidinys

               L 312/46

      TARYBOS SPRENDIMAS

   2013 m. lapkričio 15 d.
   kuriuo skiriamas Europos ekonomikos ir socialinių reikalų komiteto Danijai atstovaujantis narys
   (2013/669/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Danijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Peder Munch HANSEN kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Bernt FALLENKAMP.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. lapkričio 15 d.

            Tarybos vardu

            Pirmininkas

         R. ŠADŽIUS

      (1)  OL L 251, 2010 9 25, p. 8.


title: 2003/197/: 2003 m. lapkričio 5 d.  ELPA Priežiūros institucijos sprendimas Nr. 197/03/KOL trisdešimt devintą kartą iš dalies keičiantis procedūrines ir esmines taisykles valstybės pagalbos srityje, įtraukiant naują 34 skyrių  Orientacinės ir diskonto normos bei susigrąžinant neteisėtai suteiktą valstybės pagalbą taikomos palūkanų normos

text:
10.5.2006

               LT

               Europos Sąjungos oficialusis leidinys

               L 123/33

      ELPA PRIEŽIŪROS INSTITUCIJOS SPRENDIMAS

   Nr. 197/03/KOL
   2003 m. lapkričio 5 d.
   trisdešimt devintą kartą iš dalies keičiantis procedūrines ir esmines taisykles valstybės pagalbos srityje, įtraukiant naują 34 skyrių „Orientacinės ir diskonto normos bei susigrąžinant neteisėtai suteiktą valstybės pagalbą taikomos palūkanų normos“
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą (1), ypač į jo 61–63 straipsnius ir 26 protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo (2), ypač į jo 24 straipsnį, 5 straipsnio 2 punkto b papunktį ir 3 protokolo I dalies 1 straipsnį (3),
   KADANGI pagal Institucijos ir Teismo susitarimo 24 straipsnį ELPA priežiūros institucija įgyvendina EEE susitarimo nuostatas dėl valstybės pagalbos,
   KADANGI pagal Institucijos ir Teismo susitarimo 5 straipsnio 2 punkto b papunktį ELPA priežiūros institucija skelbia pranešimus arba gaires dėl EEE susitarime nagrinėjamų klausimų, jei tai konkrečiai numatyta EEE susitarime, Institucijos ir Teismo susitarime arba jei ELPA priežiūros institucija mano tai esant reikalinga,
   PRISIMINDAMA Procedūrines ir esmines taisykles valstybės pagalbos srityje (4), ELPA priežiūros institucijos priimtas 1994 m. sausio 19 d. (5),
   KADANGI 2003 m. gegužės 8 d. Europos Komisija paskelbė naują komunikatą dėl taikomų palūkanų normų susigrąžinant neteisėtai suteiktą valstybės pagalbą (6),
   KADANGI šis komunikatas taip pat svarbus ir Europos ekonominei erdvei,
   KADANGI visoje Europos ekonominėje erdvėje būtina užtikrinti vienodą EEE valstybės pagalbos taisyklių taikymą,
   KADANGI pagal EEE susitarimo XV priedo pabaigoje esančio skyriaus „BENDRA INFORMACIJA“ II punktą, ELPA priežiūros institucija, pasitarusi su Komisija, turi priimti aktus, atitinkančius Europos Komisijos priimtus aktus,
   KADANGI buvusiame Valstybės pagalbos gairių 33.2 skyriuje dėl orientacinių palūkanų normų taip pat nagrinėjamas palūkanų normas klausimas, ir todėl ji turėtų būti įtrauktas į tą patį skyrių, kaip ir nuostatos dėl palūkanų normų, taikomų susigrąžinant neteisėtai suteiktą pagalbą,
   PASITARUSI su Europos Komisija,
   PRISIMINDAMA, kad šia tema ELPA priežiūros institucija tarėsi su ELPA valstybėmis 2003 m. birželio 20 d. vykusiame daugiašaliame susitikime,
   NUSPRENDĖ:

               1.

               Valstybės pagalbos gairės iš dalies keičiamos įtraukiant naują 34 skyrių „Orientacinės ir diskonto normos bei susigrąžinant neteisėtai suteiktą valstybės pagalbą taikomos palūkanų normos“.

               2.

               Valstybės pagalbos gairių 33.2 skyrius tampa 34.1 skyriumi. 33.2 skyrius panaikinamas.

               3.

               33 skyriaus pavadinimas „Kitos nuostatos“ keičiamas 33.1 skyriaus pavadinimu „Nacionalinių valiutų ir EURO konvertavimas“. Tame skyriuje minimas žodis „ekiu“ turi būti suprantamas kaip „euro“. 33.1 skyriaus pavadinimas panaikinamas.

               4.

               Naujasis 34 skyrius pateikiamas šio sprendimo priede.

               5.

               ELPA valstybėms pranešama laišku kartu išsiunčiant šio sprendimo ir jo priedo kopijas.

               6.

               Remiantis EEE susitarimo 27 protokolo d punktu Europos Komisija informuojama išsiunčiant jai šio sprendimo ir jo priedo kopijas.

               7.

               Sprendimas ir jo priedas skelbiami Europos Sąjungos oficialiojo leidinio EEE dalyje ir EEE priede.

               8.

               Sprendimas yra autentiškas anglų kalba.

      Priimta Briuselyje, 2003 m. lapkričio 5 d.

            ELPA priežiūros institucijos vardu

            Pirmininkas

         Einar M. BULL

         Hannes HAFSTEIN

            Kolegijos narys

      (1)  Toliau – EEE susitarimas.

      (2)  Toliau – Institucijos ir Teismo susitarimas.

      (3)  Institucijos ir Teismo susitarimo 3 protokolas su pakeitimais, ELPA valstybių padarytais 2001 m. gruodžio 10 d. Pakeitimai įsigaliojo 2003 m. rugpjūčio 28 d.

      (4)  Toliau – Valstybės pagalbos gairės.

      (5)  Pirmą kartą paskelbtos OL L 231, 1994 9 3, ir tos pačios dienos EEE priede Nr. 32, su paskutiniais pakeitimais, padarytais dar neskelbtu 2003 11 5 Kolegijos sprendimu Nr. 196/03/COL.

      (6)  Komisijos komunikatas dėl taikomų palūkanų normų susigrąžinant neteisėtai suteiktą valstybės pagalbą (OL C 110, 2003 5 8, p. 21, klaidų išitaisymas OL C 150, 2003 6 27, p. 3).

      PRIEDAS

         „34.   ORIENTACINĖS IR DISKONTO NORMOS BEI SUSIGRĄŽINANT NETEISĖTAI SUTEIKTĄ VALSTYBĖS PAGALBĄ TAIKOMOS PALŪKANŲ NORMOS
         34.1.   ORIENTACINĖS PALŪKANŲ NORMOS (1)

                     1)

                     Vykdydama valstybės pagalbos stebėseną, kaip reikalaujama EEE susitarimu, ELPA priežiūros institucija naudoja įvarius kriterijus, taip pat orientacines ir diskonto normas.

                     2)

                     Šios normos naudojamos siekiant įvertinti keliomis išmokomis išmokamos pagalbos subsidijos ekvivalentą ir apskaičiuoti pagalbos elementą, kurį teikia paskolos palūkanų subsidijos schema. Šiomis normomis taip pat naudojamasi įgyvendinant de minimis taisyklę ir susigrąžinant neteisėtą pagalbą.

                     3)

                     Orientacinės normos turi atitikti įvairiose ELPA valstybėse, EEE susitarimo šalyse, taikomų vidutinės trukmės ir ilgalaikių (nuo penkerių iki dešimties metų) paskolų, užtikrinamų įprasta garantija, vidutines palūkanų normas.

                     4)

                     Nuo 2000 m. balandžio 1 d. taikomos tokios orientacinės normos:

                                 —

                                 nurodomoji norma apibrėžiama kaip penkerių metų valstybės obligacijų jos valiuta palūkanų norma plius 25 bazinių punktų,

                                 —

                                 orientacinė norma – tai vidutinė nurodomoji norma, užfiksuota prieš tai buvusiais rugsėjo, spalio ir lapkričio mėnesiais,

                                 —

                                 orientacinė norma nustatoma (nuo 2001 m.) ir pradedama taikyti sausio 1 d.,

                                 —

                                 orientacinė norma koreguojama metų eigoje, jei ji daugiau nei 15 % nukrypsta nuo vidutinės per paskutiniuosius tris žinomus mėnesius užfiksuotos normos.

                           TAIP PAT PAŽYMĖTINA, KAD:

                                 —

                                 taip nustatyta orientacinė norma yra mažiausia norma, kuri gali būti didinama esant ypatingai didelei rizikai (pvz., sunkumus patiriančių įmonių atveju arba kai nesuteikiama bankų paprastai reikalaujama garantija).

                                 —

                                 ELPA priežiūros institucija pasilieka teisę, jei reikia, išnagrinėti tam tikrus atvejus, vietoj penkerių metų valstybės obligacijų normos naudoti trumpesnės trukmės bazinę normą (pavyzdžiui, vienerių metų Libor normą) arba ilgesnės trukmės bazinę normą (pavyzdžiui, dešimties metų obligacijų normą).

                     5)

                     Orientacines normas ELPA priežiūros institucija skelbia internete šiuo adresu: www.eftasurv.int

               34.2.   TAIKOMOS PALŪKANŲ NORMOS SUSIGRĄŽINANT NETEISĘTAI SUTEIKTĄ PAGALBĄ (2)

                     1)

                     Priežiūros institucijos ir teismo susitarimo 3 protokolo II dalies 14 straipsnyje nustatoma, kad neigiamų sprendimų dėl neteisėtos pagalbos atveju ELPA priežiūros institucija turi nuspręsti, kad konkreti ELPA valstybė priimtų visas būtinas priemones pagalbos gavėjui skirtai pagalbai susigrąžinti. Į susigrąžintinos pagalbos sumą įtraukiamos palūkanos ELPA priežiūros institucijos nustatyta norma. Palūkanos mokamos nuo tada, kai neteisėta pagalba pateko pagalbos gavėjo žinion iki tos pagalbos grąžinimo dienos.

                     2)

                     Europos Komisijos 1995 m. vasario 22 d. laiške ES valstybėms narėms nurodoma, kad siekiant atkurti status quo, geriau remtis komercinėmis normomis, kurios geriau nei teisinės normos atspindi neteisėta pagalba gavėjui suteiktą naudą. Taigi, Europos Komisija informavo ES valstybes nares, kad bet kokiuose jos priimamuose sprendimuose, kuriuose reikalaujama susigrąžinti neteisėtai suteiktą pagalbą, komercinės normos pagrindu ji taikys orientacinę normą, naudojamą apskaičiuojant regioninės pagalbos priemonių grynąjį subsidijų ekvivalentą. Taigi, kelerius metus Europos Komisija standartiškai į sprendimus dėl pagalbos susigrąžinimo įtraukdavo sąlygą, kuria reikalaujama palūkanas apskaičiuoti orientacinės normos, naudojamos apskaičiuojant regioninės pagalbos grynąjį subsidijų ekvivalentą, pagrindu. 1997 m. rugsėjo 9 d. Europos Komisija priėmė pranešimą dėl orientacinių normų metodo, taikomo apskaičiuojant susigrąžintiną neteisėtos pagalbos sumą bei kitais tikslais (3), kurį ELPA priežiūros institucija iš dalies įtraukė į Valstybės pagalbos gaires, žr. 34.1 skyrių (4). Iškilo klausimas, kaip turėtų būti skaičiuojamos palūkanų normos – paprastų ar sudėtinių palūkanų normų metodu (5).

                     3)

                     Kaip rodo daug Teisingumo Teismo priimtų sprendimų (6), pagalbos susigrąžinimas yra logiška neteisėtai išmokėtos valstybės pagalbos išdava. Pagalbos susigrąžinimo tikslas – atkurti prieš tai buvusią situaciją. Grąžindamas suteiktą pagalbą, pagalbos gavėjas netenka nesąžiningo pranašumo, kurį jis turėjo palyginti su konkurentais rinkoje, ir taip atstatomos iki pagalbos išmokėjimo buvusios konkurencijos sąlygos. Pagal rinkoje nusistovėjusias normas, paprastos palūkanos paprastai skaičiuojamos, kai pagalbos gavėjas negali pasinaudoti palūkanų suma prieš laikotarpio pabaigą, pavyzdžiui, kai palūkanos mokamos tiktai laikotarpio pabaigoje. Sudėtinės palūkanos paprastai skaičiuojamos, jei laikoma, kad pagalbos gavėjui palūkanų norma išmokama kiekvienais metais (arba laikotarpiu) ir taip padidinama pradinio kapitalo suma. Šiuo atveju pagalbos gavėjas gautų palūkanas nuo kiekvienu laikotarpiu išmokėtų palūkanų.

                     4)

                     Praktikoje suteiktos pagalbos rūšis ir konkretaus pagalbos gavėjo situacija gali neatitikti. Jei pagalbą sudaro per didelė kompensacija, įmonės gautą naudą galima palyginti su indėliu, kuriam skaičiuojamos sudėtines palūkanos. Jei pagalba yra investicinė pagalba tam tikroms reikalavimus atitinkančioms sąnaudoms padengti, pagalba galėjo pakeisti alternatyvius finansavimo šaltinius, kuriuose paprastai skaičiuojamos sudėtinės palūkanos komercinėmis normomis. Jei pagalba yra pagalba veiklai, ji turi tiesioginį poveikį pelno ir nuostolio ataskaitai, o tuo pačiu ir balansinei ataskaitai; tai reiškia, kad tokia pagalba suteikiama lėšų indėliui. Taigi, nepaisant įvairių situacijų, neteisėta pagalba pagalbos gavėjui suteikiama lėšų panašiomis sąlygomis į vidutinės trukmės paskolą be palūkanų. Todėl siekiant visiškai panaikinti tokios situacijos sukuriamus finansinius pranašumus, būtina taikyti sudėtinių palūkanų metodą.

                     5)

                     Taigi, ELPA priežiūros institucija informuoja ELPA valstybes ir suinteresuotąsias šalis, kad būsimuose sprendimuose, kuriuos ji gali priimti reikalaujant grąžinti neteisėtai suteiktą pagalbą, ji taikys sudėtiniu pagrindu apskaičiuotą orientacinę normą, naudojamą apskaičiuojant regioninės pagalbos grynąjį subsidijų ekvivalentą. Remiantis įprastomis rinkos normomis, sudėtinės palūkanos turi būti skaičiuojamos kasmet. Remiantis tuo pačiu principu ELPA priežiūros institucija reikalauja, kad ELPA valstybės, vykdydamos sprendimus dėl pagalbos grąžinimo, kurie dar yra nagrinėjami, taikytų sudėtinių palūkanų metodą, išskyrus atvejus, kai tai prieštarauja bendram EEE teisės principui.“

         (1)  Šis poskyris iš dalies atitinka Komisijos pranešimą dėl orientacinių ir diskonto normų nustatymo metodo (OL C 273, 1997 9 9, p. 3), Valstybės pagalbos gairių buvęs 33.2 skyrius.

         (2)  Šis skyrius atitinka Komisijos komunikatą dėl taikomų palūkanų normų susigrąžinant neteisėtai suteiktą valstybės pagalbą, (OL C 110, 2003 5 8, p. 21, klaidų ištaisymas OL C 150, 2003 6 27, p. 3).

         (3)  Komisijos pranešimas dėl orientacinės normos ir diskonto normos nustatymo metodo, žr. 1 išnašą.

         (4)  Paskesnis Komisijos pranešimas dėl techninio orientacinės normos ir diskonto normos nustatymo metodo pritaikymo (OL C 241, 1999 8 26, p. 9), yra susijęs su perėjimu į trečiąjį ekonominės ir pinigų sąjungos etapą 1999 m. sausio 1 d., todėl jis netaikomas Europos ekonominei erdvei.

         (5)  Apskaičiuojant paprastą palūkanų normą, naudojama tokia formulė: palūkanos = (kapitalas × palūkanų norma × metų skaičius).
      Apskaičiuojant sudėtinę palūkanų normą, naudojama tokia formulė metų pagrindu: palūkanos = (kapitalas (1 + palūkanų norma) metų skaičius) – kapitalas.

         (6)  Žr. bylą C-24/95 Land Rheinland-Pfalz v. Alcan [1997] ECR I-1591 ir bylą T-459/93 Siemens v Komisija [1995] ECR II-1675.